চলতি বছর ‘দ্য বব্স’ প্রতিযোগিতার জন্য দু’হাজার তিনশোর বেশি মনোনয়ন জমা পড়েছে৷ এ সব মনোনয়ন যাচাই-বাছাইয়ের পর দ্য বব্স-এর আন্তর্জাতিক জুরিমন্ডলী ১৪টি ভাষার চূড়ান্ত প্রতিদ্বন্দ্বীদের বাছাই করেন৷ বাংলা ভাষার যেসব প্রতিদ্বন্দ্বী মিশ্র ভাষা বিভাগগুলোতে রয়েছে, তারা হচ্ছে সামাজিক পরিবর্তন বিভাগে সুন্দরবন বাঁচাও আন্দোলন, প্রগতির জন্য প্রযুক্তি বিভাগে মায়া অ্যাপ, নাগরিক সাংবাদিকতা বিভাগে রেজর’স এজ ভিডিও তথ্যচিত্র এবং শিল্প ও সংস্কৃতি বিভাগে জিএমবি আকাশের ইন্সটাগ্রাম পাতা৷